TV7 JERUUSALEMMA UUDISED
Meie tänased teemad -
Iisraeli peaministrina jätkab Benjamin Netanyahu
EL planeerib Iisraelile sanktsioone seoses Jeruusalemma jagamisega
ÜRO sõnul on rahuprotsess
Iisraeli ainus võimalus demokraatiaks jääda
ÜRO hoiatab riskide eest Iisraeli-Liibanoni piiril
TV7 Jeruusalemma Uudistest - Shalom!
Israel Hayomi teatel õnnitlesid riigijuhid
eelmisel nädalal Iisraeli parlamendivalimised võitnud
parempoolse Likudi partei esimeest
ja uuesti peaministriks saavat Benjamin Netanyahut.
Pärast valimistulemuste avalikustamist eelmisel kolmapäeval
külastas Netanyahu perega Jeruusalemma Nutumüüri.
Ta oli liigutatud, et iisraellased vastutuse tema õlgadele usaldasid,
ja ta hindas seda, et kodanikud valisid nii tema kui Likudi
vastu kõiki ootusi ja jõude.
Teiseks jäänud Sionistliku Liidu juhi sõnul
on opositsioon tema parteile ainus realistlik alternatiiv.
Iisraeli araablased olid rahul,
et Ühendatud Araabia Nimekiri tuli kolmandaks.
Araabia parteid on tavaliselt saanud 120-kohalises Knessetis 11 kohta,
kuid nüüd said nad ühisnimekirjaga 13 kohta.
Neljandat valitsust moodustav Netanyahu lubas teha kõik,
et kindlustada kõigi Iisraeli kodanike heaolu ja julgeolek.
Netanyahu sõnul vestles ta rahvusmeelsete parteide juhtidega
ja kutsus neid viivitamatult ühiselt uut valitsust moodustama.
Teisipäeva öösel peetud võidukõne lõpus ütles Netanyahu:
"Teie ja Jumala abiga hoiame selle riigi ühtsena.
Juuda kestab igavesti ja Jeruusalemm põlvest põlve!"
Arutz Sheva teatel süüdistab EL Euroopa Liidust lekkinud raportis
Jeruusalemma olukorras Iisraeli asundustegevust.
Briti ajalehe The Guardian hangitud raporti järgi
on Jeruusalemm jõudnud oma jagatuse ja vägivalla tõttu
ohtlikusse keemispunkti,
millist pole nähtud pärast 2005. a teist intifadat,
ehk araablaste ülestõusu.
Raport õhutab Euroopat Iisraelile jätkuva asundustegevuse eest
karmimaid sanktsioone kehtestama,
kuna asundused süvendavat konflikti.
Raport soovitab uusi piiranguid
EL liikmesmaade immigratsioonimäärustes
mida rakendataks tuntud vägivaldsete
ja vägivallale õhutavate asunike suhtes.
EL on Iisraelile juba kaua survet avaldanud
seoses väidetava illegaalse asundustegevusega
juutidele kuuluvatel maadel Juudas ja Samaarias.
Need alad kuulutati 2012. a Levy raportis
rahvusvahelise õiguse järgi legaalseteks.
Samal ajal kui EL Iisraeli kritiseerib, rahastab see värske uudispommi järgi
illegaalset ehitust Juudas ja Samaarias,
aidates Palestiina omavalitsusel (PO) ja Palestiina-meelsetel rühmitustel
Iisraeli C-tsoonist maad anastada.
Israel Hayom teatab ÜRO avaldusest,
mille järgi Iisrael peab jätkama rahuprotsessi palestiinlastega,
et demokraatiaks jääda.
ÜRO peasekretär Ban Ki-moon usub, et rahuprotsess,
kuhu kuulub ka asunduste ehitamise lõpetamine Juudas ja Samaarias,
on Iisraelile parim võimalus demokraatlikuks riigiks jääda.
Iisraeli ÜRO saadik Prosor vastas,
et ÜRO ei pruugi nõustuda Iisraeli valitsuse poliitikaga,
kuid üks fakt on vaieldamatu -
Iisrael on Lähis-Ida ainus demokraatia.
Kui ÜRO on nii mures palestiinlaste tuleviku pärast,
peaks see Prosori sõnul küsima,
miks on PO esimehe Abbasi 5-aastane ametiaeg
varsti juba 10 aastat kestnud.
Ban Ki-Mooni sõnul on Iisraeli uuel valitsusel kohus
luua rahvusvahelise kogukonna aktiivsel osalusel tingimused
lõpliku rahuleppe sõlmimiseks, mis lõpetaks Iisraeli okupatsiooni
ja realiseeriks elujõulise Palestiina riigi,
mis elab rahus ja julgeolekus Iisraeli kõrval.
Valge Maja noomis Netanyahut, kui too oli öelnud,
et Palestiina riiki tema ametiajal ei looda.
Kuigi president Obama valitsus
õnnitles peaminister Netanyahut Likudi võidu puhul,
säilivad Valge Maja sõnul erimeelsused Netanyahuga
sellistes küsimustes nagu Iisraeli-palestiinlaste rahulepe
ja Iraani tuumaprogramm.
Israel Hayomi teatel hoiatas ÜRO Julgeolekunõukogu
eelmisel neljapäeval,
et Iisraeli-Hezbollah kokkupõrked Iisraeli piiril Lõuna-Liibanoniga
ja piirkonnas asuvad illegaalsed relvad tekitavad uue konflikti ohu.
Piirkond on ÜRO järelvalve all.
Jaanuari lõpus, 10 päeva pärast seda,
kui Iisrael olevat ära hoidnud Hezbollah' rünnaku Golanil,
tappis šiiitlik terrorirühmitus Hezbollah piiri lähedal
kaks Iisraeli sõdurit ja haavas veel seitset.
Piiriülene rünnak tekitas Iisraeli põhjapiiril
pingelisima lahingupäeva pärast 2006. a Teist Liibanoni sõda.
Tulevahetuses hukkus ka hispaanlasest ÜRO rahuvalvaja.
ÜRO Julgeolekunõukogu kutsus asjaosalisi vaoshoitusele
ning vältima tegusid ja kõnesid,
mis ohustaksid pausi vaenutegevuses
või kõigutaksid piirkonna stabiilsust.
Julgeolekunõukogu avaldas muret
ka džihadistlike rühmituste kohalolu suhtes Liibanoni aladel
ja mõistis hukka terroritegevuse Liibanonis,
sh pantvangide võtmise ISIL-i ja al-Nusra Rinde poolt.
Samuti hoiatati, et mõned Süürias võitlevad Liibanoni tahud
võivad ohustada Liibanoni julgeolekut.
Nõukogu ei maininud Hezbollah't, mis on saatnud Süüriasse võitlejaid
president Assadi valitsust toetama.
Israel Today kajastas Jeruusalemma kohtu otsust,
mille järgi nii juudid kui kristlased võivad Templimäel palvetada
vaatamata moslemite vägivaldsele vastupanule.
Seaduslik selgitus sündis
aktivist Yehuda Glicki juhtumi menetluse kõrvalproduktina.
Glick kaebas Iisraeli Politsei kohtusse,
kui tal keelati kaheks aastaks pääs Templimäele,
kus ta oli vaikselt palvetanud.
Glick taastus hiljuti moslemist terroristi mõrvakatsest,
misjärel ta kaebas politsei kohtusse
usuvabaduse harrastamisega seotud Iisraeli seaduste mittejõustamise eest.
Iisraeli Ülemkohus leidis hiljuti, et juutidel on õigus palvetada kõikjal,
nagu ka teiste uskude esindajail, kuid politsei võib teha erandeid,
et vältida Templimäel moslemite vägivaldseid rünnakuid.
Jeruusalemma kohtu teatel läks politsei Glicki
ja teiste aktivistide kohtlemisel liiga kaugele,
ja eiras juutide inimõigusi.
Glickile määrati 150 000 USD kahjutasu
ja tema advokaadi sõnul tähendab kohtuotsus,
et sellest päevast alates võivad kõik juudid Templimäel palvetada
ja palvetamine pole enam kuritegu.
Need olid meie tänased uudised. Shalom ja kohtumiseni!
Tõlge: Monika Jaaguri